הרב רונן נויבירט: "דבריו של דיסקין - עזות מצח שאין כדוגמתה"
חדשות סרוגים > חדשות המגזר > חדשות קורה עכשיו במגזר > "דבריו של דיסקין – עזות מצח שאין כדוגמתה"
הרב רונן נויבירט תוקף את ראש השב"כ לשעבר, יובל דיסקין, בעקבות דבריו נגד הציונות הדתית ומגנה את נוער הגבעות. "אנשי תג מחיר הסהרוריים והמסוכנים אינם חלק מן הציונות הדתית"
רב קהילת 'אוהל האר"י' ברעננה, ומראשי ארגון רבני 'בית הלל', הרב רונן נויבירט, משיב אש למתקפה על הציונות הדתית בעקבות ההכללה לפיה הציונות הדתית מנסה להשתלט על המדינה.
בתגובה לדברים תוקף הרב נויבירט את דיסקין: "מאוד מקומם שאיש ציבור מרכזי יוצא בהסתה פרועה כנגד ציבור שלם שטובים מבניו משרתים ביחידות הקרביות ובתפקידים מרכזיים במשק ובחברה, כולל מפכ"ל המשטרה וראש המוסד".
הרב נויבירט מצטט את דיסקין שאמר כי "הציונות הדתית עדיין איננה הרוב במדינת ישראל רבתי, אך כאליטה משמעותית ביותר היא הצליחה לתרום תרומה מכרעת להקמתה, דה פאקטו כמובן, של "מדינת יהודה", והיא בדרך לנסות ולהשתלט על מדינת ישראל. זהו ללא ספק ניצחון לאידיאולוגיה הציונית דתית – אבל זהו ניצחון פירוס. ניצחון טראגי".
"זו עזות מצח שאין כדוגמתה מצד אדם שהיה ראש השב"כ להוציא שקר גס מופרך כאילו הציונות הדתית תומכת "במדינת יהודה'", אומר הרב נויבירט.
לדבריו: "הציונות הדתית מראשית דרכה תמכה בהשתלבות במוסדות המדינה ותרומה מבפנים גם כאשר יש לנו ביקורת על המדינה ומוסדותיה".
בדבריו מגנה הרב נויבירט את נוער הגבעות ואת אנשי 'תג מחיר', וטוען כי אינם חלק מהציונות הדתית. "אנשי תג מחיר הסהרוריים והמסוכנים אינם חלק מן הציונות הדתית ורוב רובם של רבני הציונות הדתית מכל הגוונים והזרמים מזמן התנערו מהם והוקיעו את מעשיהם. איך אפשר בחוסר אחריות וכפיות טובה משוועת להכתים כך ציבור שלם?".
בסוף דבריו קיווה הרב נויבירט "שדברים לא יעברו בשתיקה ומנהיגים מכל הספקטרום יגנו את האמירות המסוכנות והמסיתות של דיסקין. והאמת והשלום אהבו".
איש ציבור מרכזי ????????????
גם בטחוניסטים מדיסקין ועד אבנר גבריהו, ששרת בצנחנים, ועכשיו ב"שוברים שתיקה" אינם מחוסנים מראיה מעוותת של המציאות. שרות בחוני חשוב אינו מצדיק פגיעה במדינה לאחריו.
הם תוצר של הציונות הדתית.
סמולריץ לא מייצג אתכם?
הם לא תוצר של החילוניות?
תשובה: בעיני החילונים לא. כי זה פוגע בהם עצמם. תמיד קל להאשים את האחר. אבל מי שמבין קצת בציונות הדתית יודע שנוער הגבעות שונה ממנה ב180 מעלות. זה לא מתיר את דמו לעינויים דרך אגב.